**Varovanie obyvateľstva sa vykonáva varovnými signálmi:**

a) **"VŠEOBECNÉ OHROZENIE"** - dvojminútovým kolísavým tónom sirén pri ohrození alebo pri vzniku mimoriadnej udalosti, ako aj pri možnosti rozšírenia následkov mimoriadnej udalosti,

b) **"OHROZENIE VODOU"** - šesťminútovým stálym tónom sirén pri ohrození ničivými účinkami vody.

**Koniec ohrozenia** alebo koniec pôsobenia následkov mimoriadnej udalosti sa vyhlasuje signálom "KONIEC OHROZENIA" - dvojminútovým stálym tónom sirén bez opakovania.

Varovné signály a signál "KONIEC OHROZENIA" sa následne dopĺňajú hovorenou informáciou prostredníctvom hromadných informačných prostriedkov.

Preskúšanie prevádzkyschopnosti systémov varovania obyvateľstva sa vykonáva dvojminútovým stálym tónom sirén po predchádzajúcom informovaní obyvateľstva o čase skúšky prostredníctvom hromadných informačných prostriedkov.

**Čo urobiť, keď zaznie siréna?**

\* počúvať signál a zistiť pred čím Vás varuje   
\* vyhľadať čo najrýchlejšie úkryt, t.j.:  
\* zostať doma,   
\* vrátiť sa, ak ste v blízkosti domova ,  
\* alebo vstúpiť do najbližšej budovy (obchod, úrad ap.),  
\* deti zostávajú v škole, kde budú informované a chránené  
\* ak Vás varovný signál zastihne v aute, treba čo najskôr vyhľadať priestor vhodný na ukrytie,  
\* uzavrieť a utesniť okná, dvere, vetracie otvory,  
\* zapnúť rádio alebo televízor a sledovať vysielanie RTVS,  
\* riadiť sa podľa ďalších informácií,  
\* zbytočne neblokovať telefónne linky, telefonovať len v súrnom prípade.